Fermandaranê HPGyî ra Davut Karasuyî serrgêra 22. ya Komployê 15ê Sibate ercna.
Karasuyî wina qisey kerd: ''Tarîxê Kurdîstanî û PKKyî de 15ê sibate roja tewr trajîk a. Rayber Apoyî tarîxê kurdan de prosesêko newe akerd. Ey hîşmendîya kahane red kerde û hîşmendîya kurdan vurnaye.Rayber Apoyî Komployo Mîyanneteweyî senî qewimîya bi xo name kerd. Ey vat; embazîya kême û dostanîya sexteyîne. Tecrîd û komplo pêro vera kurdan û Kurdîstanî bîyî. Planê komployî hedefkerdene ke têgêrayîşê azadîye tasfîye bikero û kurdan qir bikero. La kurdan xo ver da û kurdî û dostê kurdan wayîrê Rayber Apoyî vejîyayî. Kurdî nika zêdêr vera tecrîdî têgêrenê. Cinîyê kurdî, gerîlayî têkoşînê azadîye de isrardar ê. Hînî her cayê dinya de azadîya Rayber Apoyî yena waştene. Şarê kurdî her prosesî de têkoşînê azadîye kerd berz. Wext wextê azadîye yo. Wext wextê çinkerdişê qirkerdişî yo. Destpêkê komployî de ma kêmasîyê xo ercnayî, ma embazîya xo ya kême ercnaye, vera her çîyî ma xoverdayîşê xo geş kerd.''
